Държавен вестник, бр. 66, 2007 г., стр. 168

С Т Р .  168
Д Ъ Р Ж А В Е Н   В Е С Т Н И К
Б Р О Й  66
Чл. 20. (1) Границите или стойностите на харак-
теристиките на захранващото напрежение на потре-
бителите със средно и ниско напрежение при нор-
мални условия на работа на електроразпределител-
ната мрежа трябва да съответстват на изискванията
на БДС EN 50160.
(2) Съгласно стандарт БДС EN 50160 изисква-
нията за качеството на електрическата енергия не
се прилагат за ненормални условия на работа, вклю-
чително следните:
1. условия, които настъпват в резултат на повре-
да или при временни схеми на електрозахранване на
потребители по време на ремонтно-експлоатацион-
но обслужване и строителни работи по електрораз-
пределителната мрежа, или за ограничаване на об-
хвата и продължителността на прекъсванията на
електрозахранването;
2. в случаи на несъответствие на електрическите
уредби, електропроводните линии и съоръженията
на потребителите със съответните стандарти или с
техническите изисквания за присъединяване, уста-
новени от компетентните органи или от разпредели-
телното предприятие;
3. в случаите на несъответствие на електричес-
ките уредби и инсталации за свързване на генерира-
щите мощности с електроразпределителната мрежа
със съответните стандарти или с техническите изис-
квания, установени от компетентните органи или от
разпределителното предприятие;
4. в извънредни ситуации, които са извън конт-
рола на разпределителното предприятие:
а) извънредни атмосферни условия;
б) намеса на трета страна;
в) разпореждания на компетентните органи;
г) индустриални дейности, само в случаите на
правни изисквания;
д) непреодолима сила;
е) дефицит на мощност в резултат на външни
събития.
(3) Характеристика на честотата е изменение на
честотата с нормативни граници и продължителност,
посочени в чл. 16, ал. 2.
(4) Характеристиките на захранването с ниско и
средно напрежение съгласно чл. 20, ал. 1 включват:
1. изменение на захранващото напрежение;
2. големина на бързите изменения на напреже-
нието;
3. строгост на фликера;
4. краткотрайни спадания на захранващото на-
прежение;
5. краткотрайни прекъсвания на захранващото
напрежение;
6. продължителни прекъсвания на захранващо-
то напрежение;
7. временни пренапрежения с промишлена чес-
тота между проводници под напрежение и земя;
8. преходни пренапрежения между проводници
под напрежение и земя;
9. несиметрия на захранващото напрежение;
10. хармонични съставящи на напрежението;
11. междинна хармонична съставяща на напре-
жението;
12. главни сигнални напрежения, насложени вър-
ху захранващото напрежение.
(5) Характеристиките на напрежението за мре-
жи ниско и средно напрежение са идентични, но се
различават по нормативните си стойности.
(6) Характеристиките на напрежението се отна-
сят за местата на присъединяване на потребителите
към електроразпределителната мрежа.
Чл. 21. (1) В етапа на проектиране се приемат
мерки за гарантиране на нормативните стойности
на: изменение на захранващото напрежение, бързи-
те изменения на напрежението, временните прена-
прежения с промишлена честота между проводници
под напрежение и земя и преходните пренапреже-
ния между проводници под напрежение и земя.
(2) Мерките за спазване на нормативните стой-
ности на останалите характеристики се приемат при
разглеждане на исканията за проучване на условия-
та за присъединяване на потребителите и в процеса
на експлоатация на мрежата.
Чл. 22. Изборът на номиналните технически ха-
рактеристики на съоръженията (оразмеряване на
съоръженията) трябва да се извършва с прогнозни
стойности на потреблението, електрическите това-
ри и токовете на късо съединение за предстоящ етап
след 5—10 години или повече в зависимост от сте-
пента на определеност.
Чл. 23. (1) В електроразпределителната мрежа
средно напрежение се прилагат следните начини на
заземяване на звездния център:
1. с активно съпротивление в кабелни мрежи;
2. с дъгогасителна бобина във въздушни мрежи;
3. комбинирано с дъгогасителна бобина и ак-
тивно съпротивление, което се включва автома-
тично с прекъсвач при еднофазно късо съедине-
ние в мрежи с въздушни и кабелни електропровод-
ни линии.
(2) Електроразпределителната мрежа ниско на-
прежение работи с директно заземен звезден център.
Чл. 24. (1) Изводите средно напрежение в под-
станциите 110 kV/СрН трябва да имат следните ре-
лейни защити:
1. максималнотокова защита с времезакъснение;
2. максималнотокова защита без времезакъсне-
ние (максималнотокова отсечка);
3. защита от еднофазни къси съединения (земна
защита).
(2) При въздушните електропроводни линии се
използва еднократно автоматично повторно включ-
ване (АПВ).
Чл. 25. Начинът на работното и защитното зазе-
мяване и стойностите на съпротивлението на зазе-
мителите в електроразпределителната мрежа ниско
напрежение се определят в съответствие с Наредба-
та за устройството на електрическите уредби и елек-
тропроводните линии.
Г л а в а  т р е т а
ПРИСЪЕДИНЯВАНЕ НА ПОТРЕБИТЕЛИТЕ И
ПРОИЗВОДИТЕЛИТЕ НА ЕЛЕКТРИЧЕСКА
ЕНЕРГИЯ КЪМ ЕЛЕКТРОРАЗПРЕДЕЛИТЕЛ-
НАТА МРЕЖА
Раздел I
Общи положения
Чл. 26. При технико-икономическите решения за
присъединяване на нови потребители и производи-
тели на електрическа енергия към електроразпре-
делителната мрежа трябва да се осигурява:
1. нормална работа на приемниците на електри-
ческа енергия и на генериращите мощности на при-
съединяваните потребители и производители;
2. нормални режими и нормални условия на екс-
плоатация на мрежата след присъединяване на но-
вите потребители и производители;
3. запазване на нормалната работа на вече при-
съединените към мрежата потребители и произво-
дители на електрическа енергия.